# **TŰZVÉDELMI ÉS MUNKAVÉDELMI NYILATKOZAT**

Alulírott, mint a Színház- és Filmművészeti Egyetem (a továbbiakban: Egyetem) Kollégiumába (a továbbiakban: Kollégium) felvételt nyert hallgatója (a továbbiakban: Hallgató), az alábbi nyilatkozatot teszem:

1. Tudomásul veszem, hogy a Kollégium helyiségeit, a benne lévő berendezéseket csak a rendeltetésüknek megfelelően szabad használni.
2. Elfogadom, hogy köteles vagyok a Kollégium tűzvédelmi ismereteit teljeskörűen elsajátítani, valamint az Egyetem hatályos Tűzvédelmi Szabályzatának vonatkozó előírásait ismerni és betartani, valamint hibát, hiányosságot, mulasztást, tüzet okozó tevékenységet haladéktalanul jelezni, tűz esetén amennyiben annak biztonságos feltételei fennállnak az oltást megkezdeni, a tűzről az Egyetem vezetőségét, a portaszolgálatot, illetve a hatóságot értesíteni.
3. Elismerem, hogy megismertem a tűz oltásával és a műszaki mentéssel kapcsolatos teendőket, a tevékenységi körömmel kapcsolatos vészhelyzetek megelőzésének és elhárításának feltételeit, a tűzoltó készülékek és berendezések helyét, azok működésének elvét és gyakorlatát, a katasztrófa elhárításának megfelelő módját (gáz főelzáró, elektromos főkapcsoló, vízvételi lehetőségek), a menekülés és az egészségvédelem eszközeit (elsősegélynyújtás).
4. Tudomásul veszem, hogy a Kollégium területen különös figyelmet kell fordítani a belső rendre, tisztaságra, a közlekedési utak szabadon hagyására, a dohányzási és nyílt láng, veszélyesanyag használati tilalom szigorú betartására, az elektromos berendezések biztonságos üzemeltetésére.
5. Tudomásul veszem, hogy egészségre ártalmas, veszélyes anyagot, éghető folyadékot, kábítószert bevinni vagy azt tárolni, valamint a dohányzás is csak az arra kijelölt helyen történhet.
6. Elfogadom, hogy köteles vagyok a hatályos Kollégiumi Szabályzatot és a Házirendet maradéktalanul betartani, az hallgatókra vonatkozó előírásokat ismerni, a Kollégium vezetésétől kapott információkat követni, az utasításokat maradéktalanul betartani, bármi nemű hibát, hiányosságot, mulasztást bekövetkezett rendkívüli eseményt (baleset, üzemzavar, tűzeset, stb.) azonnali hatállyal jelezni, a testi épséget és az egészséget nem veszélyeztető biztonságos lakhatási feltételeket biztosító előírásokat betartani.

A jelen nyilatkozat aláírásával igazolom, hogy a fent leírtakat elolvastam, a benne foglaltakat megértettem, a szabályok tudomásulvételét aláírásommal igazolom.

Budapest, 202………………………….

|  |  |
| --- | --- |
|  | ……………………………………………….. |
|  | Hallgató |